Голубин Владимир Николаевич
Голубин Владимир Николаевич - (2.7.1909, Анжеро-Суженск шаары – 10.8.1993, Бишкек) – геолог, СССР мамлекеттик сыйлыктын лауреаты (1953). Орто Азия политехникалык институтунун геологиялык чалгындоо факультетин бүтүргөн (1932). Кыргыз ССР геологиялык башкармалыгынын башкы геологу, башкы инженери, начальниги (1938-61), Казак ССР геологиялык башкармалыгынын начальниги (1954–56). Кыргызстандын кен байлыктарын ачуу, чалгындоо жана аларда геологиялык жумуштарды жүргүзүүнү өркүндөтүүгө олуттуу салым кошкон. Кыргыз ССР Жогорку Советинин (5-шайланышы) депутаты. Урандын Кыргызстандагы ири кендерин чалгындоого активдүү катышкан. Эки Эмгек Кызыл Туу, «Ардак Белгиси» ордендери жана медалдар менен сыйланган. 
 Инсандар

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4